ഫുട്ബോൾ രാജാവ് പെലെ വീണ്ടും വിവാഹിതനാവുന്നു . എഴുപത്തിയഞ്ചുകാരനായ പെലെ ജപ്പാൻകാരി മാർസ്യ അവോകിയെയാണ് ജീവിത പങ്കാളിയാക്കുന്നത് . പെലെയുടെ മൂന്നാം വിവാഹമാണിത് . അൻപതുകാരിയായ മാർസ്യയുമായി പെലെ ആറുവർഷമായി പ്രണയത്തിലാണ് . മാർസിയയുടെ രണ്ടാം വിവാഹമാണിത് . ശനിയാഴ്ച സാവോപോളോയിലാണ് വിവാഹം നടക്കുക . പെലെയ്ക്ക് റോസിമേരിയുമായുള്ള ആദ്യ വിവാഹത്തിൽ മൂന്നും അസീറിയ നാസിമെൻറോയുമായുള്ള വിവാഹത്തിൽ രണ്ടും കുട്ടികളുണ്ട് . ആദ്യ വിവാഹം 12 വർഷവും രണ്ടാം വിവാഹം 14 വർഷവുമാണ് നീണ്ടുനിന്നത് .